《次韵送郝同知还闽二首》
元代·方回

字画多年逼献之，高材天赋岂人为。
一枝秃笔无能敌，百尺名楼有所思。
碛马塞鸿忘旧梦，建茶闽荔富新诗。
皇天具眼终徼福，多病从来喜让夷。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。